અમદાવાદ, ૧૧ માર્ચ, ૨૦૧૮ઃ પરમ પૂજ્ય શ્રી જગદિશાનંદજી મહારાજની ૬૫મી વર્ષગાંઠ નિમિત્તે રંગ અવધૂત દરબાર, કપડવંજ અને શ્રી રંગ અવધૂત યુવા શક્તિ ગ્રુપ અમદાવાદ દ્વારા સોલા ભાગવત ખાતે ૧૦૦૮ કિલો અવધૂતી ખીચડી બનાવવાનો નવો રેકોર્ડ બનાવવામાં આવ્યો હતો. સર્વ જન સમૂદાય સેવા કેન્દ્રોમાં ૪૦૦૦થી વધુ શ્રદ્ધાળુઓને આ મહા પ્રસાદનું વિતરણ કરાયું હતું. ઉલ્લેખનીય છે કે શ્રી જગદિશાનંદજી મહારાજની વર્ષગાંઠ નિમિત્તે વિવિધ કાર્યક્રમોનું આયોજન કરાયું હતું, જે અંતર્ગત ૧૦૦૮ કિલો ખીચડી બનાવ્યાં બાદ સાંસ્કૃતિક કાર્યક્રમો યોજાયા હતાં. વર્લ્ડ રેકોર્ડ ઇન્ડિયાના સ્થાપક પાવન સોલંકીના હાથે આ રેકોર્ડનું સર્ટિફિકેટ એનાયત કરાયું હતું.